Plazopanvové dinosaury

Plazopanvové dinosaury (iné názvy: plazopanvé dinosaury, jašteropanvovéPlateosaurus. In: Pyramída; ) je jedna z dvoch hlavných podskupín dinosaurov (). 

Názov plazopanvové dinosaury vyplýva zo skutočnosti, že panva väčšiny zástupcov pripomínala panvu plazov. Niektoré formy však pôvodný typ panvy druhotne modifikovali. Medzi nimi nachádzame aj predkov vtákov.

Z vývojového hľadiska do plazopanvých dinosaurov patria aj vtáky, ale v niektorých systémoch (vrátane hlavného systému používaného na slovenskej wikipédii) sú vtáky - z čisto praktických dôvodov - z plazopanvých dinosaurov vyňaté (lebo tvoria samostatnú triedu blanovcov). 

Znaky
Základnými znakmi skupiny Saurischia sú predĺžený druhý prst predných končatín, tendencia k predlžovaniu krku a lonová kosť smerujúca dopredu (u niektorých vyspelých foriem často druhotne modifikovaná). Zástupcovia tejto skupiny mali tiež pôvodne chytavé predné končatiny. Hoci sa v minulosti myslelo, že spomedzi dinosaurov vedeli žuť iba zástupcovia Ornithischia, zrejme to dokázalo aj minimálne zopár zástupcov Saurischia, ako dokazuje nález koprolitu (skameneného trusu) veľkého dravého dinosaura, zrejme tyranosaura.

Systematika 
Saurischia:Novas, Fernando & Agnolin, Federico & Ezcurra, Martin & Müller, Rodrigo & Martinelli, Agustin & Langer, Max. (2021). Review of the fossil record of early dinosaurs from South America, and its phylogenetic implications. Journal of South American Earth Sciences. 103341. 10.1016/j.jsames.2021.103341.Theropod Database   (prístup júl 2023)Spiekman SN, Ezcurra MD, Butler RJ, Fraser NC, Maidment SC (2021). "Pendraig milnerae, a new small-sized coelophysoid theropod from the Late Triassic of Wales". Royal Society Open Science. 8 (10): Article ID 210915. Matthew G. Baron and Megan E. Williams. A re-evaluation of the enigmatic dinosauriform Caseosaurus crosbyensis from the Late Triassic of Texas, USA and its implications for early dinosaur evolution.Acta Palaeontologica Polonica 63 (1), 2018: 129-145 Dinosauricon  (vrátane podstránok) (prístup júl 2023)Sereno, P. C. (1999). The Evolution of Dinosaurs. Science, 284(5423), 2137–2147. 
†Herrerasauria v širšom zmysle
?rod †Caseosaurus
rod †Tawa
rod †Chindesaurus - Tento rod sa staršie zaraďoval do čeľade Herrerasauridae
rod †Daemonosaurus
čeľaď †Herrerasauridae (=†Herrerasauria v užšom zmysle) - Do tejto čeľade patrí napr. rod †Herrerasaurus a je v nej zahrnutá aj bývalá čeľaď †Staurikosauridae. Herrerasauridae sa alternatívne zaraďuje do Theropoda alebo mimo taxónu Dinosauria.
? rod †Alwakeria
Eusaurischia
podrad †Sauropodomorpha
podrad Theropoda - Sem patria okrem mnohých iných taxónov aj vtáky.

Rod Eoraptor, ktorý sa staršie občas považoval za bazálne Saurischia, sa dnes zaraďuje do taxónu Sauropodomorpha.

Saurischia v užšom zmysle 
Od roku 2017 sa u niektorých autorov vyskytuje (už v dávnejšej minulosti zastávaná) hypotéza, podľa ktorej je taxón Theropoda sesterským taxónom nie (tak ako vyššie) taxónu Sauropodomorpha, ale taxónu Ornithischia. To znamená, že sa dinosaury (Dinosauria) už nedelia, tak ako obyčajne, na:
- Ornithischia a
- Saurischia (=Herrerasauria + Sauropodomorpha + Theropoda), 
ale sa delia na:
- Ornithoscelida (=Ortnithischia + Theropoda) a
- Saurischia v užšom zmysle (=Herrerasauria+ Sauropodomorpha).
Takto definované Saurischia v užšom zmysle sa alternatívne označuje ako Sauropodomorpha v širšom zmysle alebo Pachypodosauria.Baron, M.G.; Norman, D.B.; Barrett, P.M. (23 March 2017). "A new hypothesis of dinosaur relationships and early dinosaur evolution". Nature. 543 (7646): 501–506Cau, A. (2018). "The assembly of the avian body plan: a 160-million-year long process". Bollettino della Società Paleontologica Italiana (1): 1–25Holtz, T.R. (2017). "Share names for dinosaur divisions". Nature. 545 (30): 30 

 Zdroje 

 Iné projekty